section_heading: Naselja i otoci
paragraph_text: Na sjevernom dijelu Anduina nalazila su se mnoga vilenjačka naselja, no nijedno veće. Također je u sjevernom dijelu toka bila pradomovina Hobita. Od većih naselja izdvajaju se glavni grad plemena Eotheda Framsburg, Beornova kuća te selo gdje je živio Smeagol (Gollum). U srednjem dijelu toka nalazio se dom čarobnjaka Radagasta i vilenjačka šuma Lorien. U donjem toku nalazio se bivši glavni grad Gondora Osgiliath i glavna gondorska luka Pelargir. Nakon pada istočnog Osgiliatha Anduin je bio granica Gondora i Mordora.